CELEX: E2004J0002
Language: el
Date: 2004-12-10 00:00:00
Title: Απόφαση του Δικαστηρίου, της  10ης Δεκεμβρίου 2004 , στην υπόθεση Ε-2/04 Reidar Rasmussen, Jan Rossavik, και Johan Käldman, κατά Total E&P Norge AS, και του προέδρου του διοικητικού συμβουλίου (styrets formann)  (Μεταβιβάσεις επιχειρήσεων — Οδηγία 77/187/ΕΟΚ του Συμβουλίου — χρόνος μεταβίβασης — εναντίωση στη μεταβίβαση των εργασιακών σχέσεων)

23.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/11
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 10ης Δεκεμβρίου 2004
   στην υπόθεση Ε-2/04 Reidar Rasmussen, Jan Rossavik, και Johan Käldman, κατά Total E&P Norge AS, και του προέδρου του διοικητικού συμβουλίου (styrets formann)
   
      (Μεταβιβάσεις επιχειρήσεων — Οδηγία 77/187/ΕΟΚ του Συμβουλίου — χρόνος μεταβίβασης — εναντίωση στη μεταβίβαση των εργασιακών σχέσεων)
   
   (2006/C 45/07)
   Στην υπόθεση Ε-2/04 μεταξύ Reidar Rasmussen, Jan Rossavik, και Johan Käldman, και Total E&P Norge AS, v/styrets formann (πρόεδρος του συμβουλίου) — ΑΙΤΗΣΗ προς το Δικαστήριο ΕΖΕΣ από το Gulating lagmannsrett (Εφετείο του Gulating), σχετικά με την ερμηνεία του άρθρου 1 και του άρθρου 3 παράγραφος 1 της οδηγίας 77/187/ΕΟΚ του Συμβουλίου, της 14ης Φεβρουαρίου 1977, το Δικαστήριο, αποτελούμενο από τον Carl Baudenbacher, Πρόεδρο, τους Thorgeir Örlygsson (δικαστή-εισηγητή) και Per Tresselt, δικαστές, εξέδωσε απόφαση στις 10 Δεκεμβρίου 2004, το διατακτικό της οποίας έχει ως εξής:
   
               1.
            
            
               Μια οντότητα, κατά την έννοια του άρθρου 1 παράγραφος 1 στοιχείο β) της οδηγίας 77/187/ΕΟΚ, της 14ης Φεβρουαρίου 1977, περί προσεγγίσεως των νομοθεσιών των κρατών μελών, των σχετικών με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων, όπως τροποποιήθηκε με την οδηγία 98/50/ΕΚ και ενσωματώθηκε στη συμφωνία για τον ΕΟΧ, μπορεί να διατηρεί την ταυτότητά της, όταν ένα τμήμα επιχείρησης μεταβιβάζεται από μία εταιρεία σε άλλη, και όταν οι ίδιες ή αντίστοιχες δραστηριότητες διεξάγονται από την εξαγοράζουσα εταιρεία και συνδεδεμένη με αυτήν εταιρεία εντός του ιδίου ομίλου εταιρειών, καθώς και όταν ορισμένες εργασιακές σχέσεις μεταβιβάζονται σε κάθε εταιρεία.
            
         
               2.
            
            
               Η εφαρμογή της οδηγίας, σύμφωνα με το άρθρο 1, δεν αποκλείεται στην περίπτωση που μεταβιβάζονται οι δραστηριότητες συντήρησης και υποστήριξης της επιχείρησης ενώ δεν μεταβιβάζονται οι δραστηριότητες παραγωγής, και το προσωπικό που ασχολείται με όλες αυτές τις δραστηριότητες εργάζεται ως ομάδα τόσο πριν όσο και μετά τη μεταβίβαση.
            
         
               3.
            
            
               Η οδηγία, σύμφωνα με το άρθρο 1, εφαρμόζεται στην περίπτωση μεταβίβασης των δραστηριοτήτων συντήρησης σε μόνιμη υπεράκτια εγκατάσταση για την παραγωγή αερίου και όταν ένα σημαντικό τμήμα του προσωπικού, από απόψεως αριθμού και προσόντων, που εκτελούσε τις εργασίες αυτές στην εκχωρήτρια εταιρεία, μεταβιβάζεται σε εταιρεία που συνεχίζει να εκτελεί αυτές τις δραστηριότητες συντήρησης στις ίδιες εγκαταστάσεις. Η εφαρμογή της οδηγίας δεν αποκλείεται εάν δεν αποκτάται από τον αγοραστή η ιδιοκτησία των εργαλείων και των εγκαταστάσεων που χρησιμοποιούσε το προσωπικό πριν από τη μεταβίβαση, και που συνεχίζει να χρησιμοποιεί μετά τη μεταβίβαση.
            
         
               4.
            
            
               Από την ερμηνεία του άρθρου 3 παράγραφος 1 της οδηγίας προκύπτει ότι οι εργασιακές σχέσεις μεταβιβάζονται στον εκδοχέα ταυτόχρονα με τη μεταβίβαση της επιχείρησης και δυνάμει της μεταβίβασης αυτής για τους απασχολούμενους εκείνους οι οποίοι δεν έχουν, πριν από το χρόνο της μεταβίβασης, δηλώσει ότι δεν επιθυμούν να εργαστούν για τον εκδοχέα.